safouaneb/arywiki huggingface dataset:
ؤرسولا لڭوين

ؤرسولا كروبر لݣوين (مزيودة ف 21 اكتوبر 1929، توفات ف 22 يناير 2018) كاتبة ميريكانية معروفة ب الروايات ديالها د لخيال لعلمي و لفانطازيا. بدات النشر لمرة اللولة ف 1959، و لكاريير لادابية ديالها متدات علاين 60 عام، ب كتر من 20 رواية، و كتر من 100 قصة قصيرة، زيادة على قصايد شيعرية، نقد ادابي، طرجامات، و كتوبا ل الدراري الصغار. لݣوين تولدات ف بيركلي، كاليفورنيا. مّها هيّ لكاتبة لميريكانية طيوضورا كروبر و بّاها هوّ عالم لانطروپولوجيا الفريد لويس كروبر. خدات ماسطر ف اللوغة لفرانساوية، و كانت بغات تكمّل الدوكتورا، مي حبساتها بعدما تجوّجات شارل لݣوين ف 1953. بدات كاتالف لكتوبا من اللخر د لخمسينات، و خدات هتيمام كبير بعدما نشرات رواياتها سحار ديال ارضسما "A Wizard of Earthsea" ف 1968، و ليد ليسرية د الضلام "The Left Hand of Darkness" ف 1969، لي عتابرهوم الناقد لادابي لميريكاني هارولد بلوم "اروع الروايات لي كتبات". هاد اللخرة ربحات على ضهرها جايزة هيوݣو و جايزة نيبيولا على احسن رواية، و ولات ب هادشي اول مرا كاتربح هاد الجوايز. بزاف د لقيصاص و الروايات ديالها كيطراو ف الجوج عوالم خيالية ديال هيين Hain و ارضسما Earthsea. عندها كتوبا كيطراو لاحدات ديالهوم ف بلاد خيالية سميتها ؤرسينيا، و اعمال خرين لي موجهين ل الدراري الصغار، زيادة على شلّا انطولوجيات. لكتابات ديال لݣوين متاتّرين ب لانطروپولوجيا التقافية، الطاوية، لفيمينيزم، و لمؤلفات ديال عالم لپسيكولوجيا كارل يونݣ. عدد د لقيصاص ديالها لابطال ديالهوم عولاما ديال لانطروپولوجيا، و لافكار الطاوية على التوازن كيبانو ف لكتابة ديالها. لݣوين كسرات عدد ديال لعادات ف لكتابة لقيصاصية ف لغرب، متلا ب تدخال شخصيات عندها بشرة داكنة ف روايات ارضسما، و تخدام اساليب و قلدات ادابية ماشي معتادة ف اعمال بحال "ديما راجع ل الدار" Always Coming Home لي خرج ف 1985. من اهم الطيمات السياسية و لاجتماعية ف كتاباتها، كاين لعيرقية، الجندر، السيكس، و التحول من الطفولة ل الرشد. و حاولات تستكشف عدد د لانضيما السياسية ف رواياتها، بحال لقصة لفلسفية "دوك لي كيمشيو فحالهوم من ؤميلاس" "The Ones Who Walk Away from Omelas" و رواية "لمحرومين" "The Dispossessed" (1974). لݣوين كان عندها تاتير عضيم على لمجال ديال التعاويد التامّولي، و خدات هتيمام كبير من عند النقاد. ربحات جايزة هيوݣو 8 د لمرات، جايزة نيبيولا 6 د لمرات، و جايزة لوكوس 24 مرّة. ف 2003 ولات تاني مرا كاتاخد اللقب ديال "السيد لكبير" "Grand Master" ديال لخيال لعلمي و لفنطازيا ف لميريكان. ف عام 2000، لمكتابة د لكونݣريس عتابراتها "اسطورة حية"، و ف 2014 خدات لميدالية د لمؤسسة لوطنية د لكتاب على "مساهمة متيازية ف لاداب لمريكاني". ؤرسولا لݣوين كان عندها تاتير على بزاف د لكتّاب لمعروفين بحال سلمان رشدي، ديڤيد ميتشل، نييل ݣيمان، و ايان بانكس. مورا ما ماتت، الناقد دجون كلوت كتب بلي لݣوين "تراسات لخيال لعلمي ف لميريكان ل نص قرن". لكاتب مايكل تشابون عتابرها "اعضم كاتب ؤلا كاتبة ميريكانية ف الجيل ديالها". نويطات.
لعالم د روكانون

لعالم د روكانون (لعنوان لاصلي "Rocannon's World") رواية د لخيال لعلمي من تاليف لكاتبة لميريكانية ؤرسولا لڭوين لي كانت اول رواية ديالها. تنشرات اول مرة ف 1966 ف نفس لكتاب معا رواية "لحكم ديال كار-تشي" The Kar-Chee Reign ديال لكاتب اڤرام ديڤيدصون. لاحدات د الرواية كيطراو ف لعالم لخيالي د هيين Hain، ولاكين فيها عناصر ديال لفانطازيا لملحامية. لبطل د لقصة ڭاڤرال روكانون كيتلاقى معا اسياد ساكنين ف قصور و هازين سيوفا، و كائنات خيالية بحال لاقزام و لحوريات، ف كوكب لي متخلف طيكنولوجياً. ف هاد الرواية ختارعات لڭوين كلمة "انسيبل" ansible لي كاتعني بيها جهاز ديال التواصل سرع من الضو، و لي نتاشرات عند بزاف د لكتّاب د لخيال لعلمي. تنشرات الرواية جوج مرات موراها، مرةّ ف 1978 معا لكوكب د لمنفى و لمدينة د لاوهام ف نفس لكتاب ب عنوان "تلاتة د الروايات لهينية"، و مرة خرة معا نفس الروايات ب عنوان "لعوالم د النفي و لوهم" ف 1996. سينوپسيس. قصة سيملي. كاتبدى الرواية ب مدخل ب عنوان "السنسلة د سيملي" Semley's Necklace، لي كان تّنشر قبل على شكل قصة قصيرة ف شتنبر 1964 ب عنوان The Dowry of Angyar. هاد لقصة كاتعاود على واحد لمرا شابة سميتها "سيملي" لي خداوها اقزام على مركابة فضائية من كوكبها لمتخلف، ل متحف كاين ف واحد لكوكب اخور، لي محطوطة فيه سنسلة د لعنق كانت ف لاصل ديال جدودها. ف هاد لقصة روكانون كيكون خدّام ف داك لمتحف، و كيعطيها السنسلة. بسباب التمدد د الزمان، على حساب نضرية د النسبية، ملي كاترجع سيملي كاتلقى بلي بنتها قدّها ف لعمر و راجلها ديجا مات، وخا الرحلة ب نّسبة ليها شدات غير ليلة. قصة روكانون. لباقي د الرواية كيركّز على روكانون، لي كيسافر ف مغامرة معا صاحبو لحاكم موڭين (حفيد ديال سيملي) و لاتباع ديالو، باش يلقاو لقاعدة ديال واحد لعدو لي دمّر لمركبة لفضائية د روكانون و قتل صحابو. ملي كينجح روكانون ف لمهمة ديالو، كيستاقر ف لقارة الجنوبية د لكوكب، و كيتجوج ب واحد لمرا تماك. ملي الناس ديالو كيوصلو ل لكوكب بعد 9 سنين، كيلقاو بلي روكانون مات ديجا بلا مايعرف بلي لكوكب ولّا مسمّي عليه.
ليد ليسرية د الضلام

ليد ليسرية د الضلام (لعنوان لاصلي "The Left Hand of Darkness") رواية د لخيال لعلمي ديال لكاتبة لميريكانية ؤرسولا لڭوين. الرواية صدرات لمرة اللولة ف 1969، و رسّخات لڭوين كا وحدة من اهم لكتّاب ديال لخيال لعلمي. ف لعالم د هيين، هاد الرواية هيّ الرابعة بعد لعالم د روكانون، لكوكب د لمنفى، و لمدينة د لاوهام، و تابعاها لكلمة د عالم هي غابة "The Word for World is Forest". الرواية فيها كتر من 30 طبعة، و شكرو فيها النقّاد بزاف. ف 1970 خدات جايزة هيوڭو و جايزة نيبيولا على احسن رواية، و ف 1975 جات التالتة ف استطلاع دارتو مجلة لوكوس، على احسن الروايات د لخيال لعلمي، من مور رواية جبيل د الرمل "Dune" ديال فرانك هيربيرت و رواية النهاية د الطفولة "Childhood's End" ديال ارثر س. كلارك. ف 1987، ف ستطلاع اخور، جات التانية من مور "جبيّل د الرمل". سينوپسيس. كاتعاود الرواية على ڭينلي اي "Genly Ai" لي اصلو من كوكب لارض، و عندو مهمة من "لاكومين" (تحالف ديال كواكب د لمجرة) باش يقنع السكان ديال كوكب "الشتوة" "Winter" (ڭيثين "Gethen" ب اللوغة لمحلية) باش ينضمّو ل هاد التحالف. عيون لكلام.
لكوكب د لمنفى

لكوكب د لمنفى (لعنوان لاصلي "Planet of Exile") رواية د لخيال لعلمي من تاليف لكاتبة لميريكانية ؤرسولا لڭوين تنشرات اول مرة ف 1966 ف نفس لكتاب معا رواية "لانسانية تحت السنسلة" "Mankind under the Leash" ديال طوماس ديش. هاد الرواية هيّ التانية ف لعالم لخيالي د هيين من مور رواية لعالم د روكانون. ف 2017، صندوق لميديا د لوص انجيليس شرا لحقوق ديال لمصاوبة د فيلم مبازي على هاد الرواية. سينوپسيس. لقصة كاتطرا ف كوكب سميتو "ويريل" "Werel"، لي جا التالت ف الترتيب د لكواكب لي كيضورو على نجمة ڭاما ضراكونيس (154 سنة ضوئية من الشمش ديالنا). لعام ف هاد لكوكب كيساوي 60 عام ديال لارض، و كلا فصل عليه كيدوم سنوات طوال. لقصة كاتبدى معا لمجي ديال الشتوة. الشخصيات الرئيسية د لقصة كينتاميو ل جوج د النواع د لكائنات الدكية، الطيڤارانيين لي هوما سكان اصليين كيشبهو ل بنادم، رحّال و متخلفين حضارياً، و لارضيين لي جاو ستوطنو لكوكب هادي 600 عام ارضية (10 سنين ف لكوكب د ويريل). هاد الجوج ماكيتحاملوش معا بعضياتهوم. روليري، بنت الشاف ديال الطيڤارانيين هيّ و جاكوب اڭاط، الشاف ديال لارضيين كيولّيو قراب ل بعضياتهوم، و كيتجوجو، ضد ف لاعراف ديال لقبيلة د روليري، ف لوقت لي التلج و لعواصف د الشتوة بداو، و واحد لقبايل لهمج من الشمال بداو لهجوم ديالهوم.
سامائيل

سامائيل ولا سمايل ولا سماعيل سمية لي تاتعني ("سم الله" ولا "سمع د الله")، هو رئيس لملايكة ف تلمود هو لمتهيم و لغواي و لمدمر.
پورت ڤيلا

پورت ڤيلا (بلينݣليزية و لفرانساوية: Port Vila)، و لاّ حتا ڤيلا، هي لعاصيما ديال ڤانواتو واكبر مدينة فيها. جات ف الطرف لجنوبي د لبلاد، ف لجزيرة د ايفاطي، على لمحيط لمهدّن. تيسكنو ف پورت ڤيلا تقريبا 50. 000 واحد، و فيها اكبر مطار و اكبر مرسى ف ڤانواتو.
ماكدونالد

ماكدونالد (بلينݣليزية: McDonald’s) هي شركة د الاغدية و لوجبات ميريكانية نتاشرات فالعالم تصاوبات نهار 15 ماي 1940، وهو ريسطورا من ريسطورات لكبار فلعالم. الماكلة لاساسية لي تايصاوب هي لبرڭر وبطاطا مقلية و شي وجبات د لفطور و لمشروبات د لڭاز و پولو.
محسن لغمري

محسن لغمري (مزيود ف 1960 ف الدارلبيضا، توفى ف 16 دجنبر 2023 ف باضن باضن، المانيا) كان كاتب و موخريج د لافلام و لوتائقيات مغريبي الماني. حياتو. لغمري جاب لباك ديالو ف 1980. قرا من بعد لاداب لالماني ف جامعة ؤرليان ف فرانسا، و كمّل ف جامعة يوهانيس ڭوتينبيرڭ ف مدينة ماينتس، المانيا. بعدما سالا لماسطر ديالو، خدم محرر د برنامج Reiselust (حب التسافير) ف قناة زدف ZDF. من 1995 تال لوفاة ديالو، كان كاتب، و مدير د لافلام و لوتائقيات، و نتج بزاف منها ل قنوات SWR و ARTE. و كان عضو ف الجوري ديال مهرجان كان د السينيما.
تيرانا

تيرانا (بلالبانية: Tirana و لاّ Tiranë)، هي لعاصيما ديال البانيا واكبر مدينة فيها. جات ف لوسط د لبلاد، حدّا الجبل د دايتيت. هي من اكتر لمدون اللي كاضرب فيها الشمش وكاطيح فيها الشتا ف ؤروپا. تاسسات تيرانا ف 1614 من سليمان پاشا بارڭيني، اللي كان جنرال ديال الدولة لعتمانية. بقات لمدينة صغيرة، تال اللول ديال لقرن 20، و بالضبط 1912، ملّي ستاقلات لجمهورية د البانيا، و ولاّت تيرانا هي لعاصيما ديالها. تيسكنو ف تيرانا شويا كتر من 550. 000 واحد، و فيها اكبر مطار دولي ديال البانيا.
فاطمة الوكيلي

فاطمة الوكيلي (توفات ف 26 مارس 2024) صحافية و اعلامية و مومتيلة و سيناريست مغريبية. حياتها. فاطمة الوكيلي تولدات ف مكناس. قرات لفلسفة ف الجامعة، قبل ماتدير الصوسيولوجيا ف جامعة سيدي محمد بن عبد الله ف فاس. توفات لوكيلي ف الصباح د نهار التلات 26 مارس 2024، بسباب لكونصير. لكاريير ديالها. بدات لوكيلي لكاريير لاعلامية ديالها ف راديو ميدي 1 ف 1982 ملي كانت عاد بدات. ف 1986 تحوّلات ل لقناة اللولة، و خدمات مبعد ف دوزيم، فين ولات مديرة ديال قسم لمعلومات. ب التوازي معا لخدمة الصحافية و لاعلامية ديالها، شاركات لوكيلي ف التمتيل و كتابة د السيناريو ف عدد د لافلام. و كانت مديرة ديال الصندوق لوطني ديال دعم لانتاج د لافلام مابين 2019 و 2020. كانت عضوة ف الجوري ديال مهرجان لافلام لوتائقية ديال التقافة و التاريخ الصحراوي لحسّاني ف 2022، و ربحات جايزة ف مهرجان السينيما د طانجا ف 2023.
مائير أبيتبول

مائير ابيتبول (مزيود ف 1944 ف كازا، توفى ف 19 شتنبر 2023) كان حاخام و دارس د التوراة يهودي مغريبي. كان مدير ديال مركز "نور لمغريب" لمهتم ب لاعمال د لحوكاما ليهود ف لمغريب و سپانيا ب النشر و لمحافضة عليها. حياتو. مائير ابيتبول تّولد ف الدارلبيضا ل عمرام ابيتبول و سارة لباز. ف 1960، مشى ل طانجا باش يقرا ف مدراسة يهودية، و من بعد كمّل قرايتو ف النڭليز. ف 1967، ساهم ف تاسيس مركز ديال التوراة ف پاري. عام موراها تجوّج ب يهودية مغريبية سميتها يوشاڤيد لاريدو لي اصلها من الجديدة، و هاجرو ل مونريال، كانادا. ف 1981 هاجر ل اسرائيل و ستاقر ف لقدس. كان عندو دور ف تاسيس عدد ديال لمدارس التوراتية و مؤسسات مهتمة ب لاعمال ديال ليهود.
مارك طوبالي

مارك طوبالي (مزيود ف 1 يناير 1950 ف فاس، توفى ف 10 مارس 2024) كان موسيقي مغريبي فرانساوي. طوبالي كان كيلعب لݣيطار و كيالف لموسيقى. جدّاتو هيّ زهرة لفاسية لي كانت كاتّعتابر اسطورة د لملحون ف لمغريب. و كان ساهم ف التوزيع ديال لاغاني ديالها. حياتو. ف 1969 نضمّ ل مؤسسة صاصيم SACEM كا كاتب د لاغاني. ف لمغريب كان اسس لݣروپ لموسيقي "Les Petits Loups"، و فاش مشى ل فرانسا اسس ݣروپ "Les Variations". نضمّ من بعد ل ݣروپ "King of Hearts" قبل مايستاقل و يبدى يلعب لموسيقى معا جو ليب، لي تاهوّ كان تزاد ف لمغريب. ف شتنبر 2008. خرّج البوم ب لفرانساوية و النݣليزية ب عنوان "Variations". ف 2012 عاود اسس لݣروپ "Les Variations" معا لورا ميين. طوبالي توفى على عمر د 74 عام بعد معاناة طويلة معا لمرض.
شارلي بيطون

شارلي بيطون (مزيود ف 11 ابريل 1947 ف الدارلبيضا، توفى ف 24 فبراير 2024) كان سياسي اسرائيلي من اصل يهودي مغريبي. كان عضو ف لكنيسيت (برلمان د اسرائيل) مابين 1977 و 1992 على جوج احزاب هوما لفهود لكوحل و الجبهة الديموقراطية د السلام و لمساواة. حياتو. شارلي بيطون تّولد ف الدارلبيضا ف لوقت ديال لاستعمار لفرانساوي د لمغريب، و كان واحد من 6 د لخوت. لفاميلة ديالو هاجرات ل اسرائيل ملي كان ف عمرو عاماين. ف لبدية د 1971، شارك ف تاسيس حاراكة لفهود لكوحل، لي كاتقاوم ضد لاضطهاد لي كيتعرّضو ليه ليهود من اصول شمال افريقية ف اسرائيل. ف مارس من نفس لعام تشد بعد مضاهرة داروها قدام لبلدية ديال لقدس. ف 1974 تّحكم عليه ب 7 شهور د لحبس ب تهمة لهجوم على بوليسي. ملي سمع ب لحكم، هرب تا جاه لعفو بعد وساطة ديال لحاخام ليهودي لعراقي عوفاديا يوسف. ف لانتخابات ديال لكنيسيت، شارك حيزب لفهود لكوحل، و كان بيطون على بونت ياخد مقعد ب فارق صغير. ف لانتخابات لي موراها نجح ف لانتخابات بعد تحالف معا حيزب الجبهة ليساري لي فيه اعضاء عرب و يهود. ف 1980، كان اول عضو ف لكنيسيت كيتلاقى معا رئيس مونضامة التحرير لفيليسطينية ياسر عرفات. عاود تنتاخب ف لبرلمان ف 1981، 1984 و 1988، و فشل ف لانتخابات د 1992. الصحة ديال بيطون تضعضعات من مور عملية دارها ف لعنق ف 2021 لي ادّات ل تفرڭيعة ف واحد لعرق، و توفى 3 سنين موراها على عمر د 76 عام.
ڭابرييل بانون

ݣابرييل بانون (مزيود ف 6 يناير 1928 ف كازا، توفى ف 26 فبراير 2024 ف نفس لمدينة) كان بيزنيسمان، اكونوميست، و مستشار مغريبي فرانساوي. بانون كان واحد لفترة مستشار ديال ياسر عرفات. حياتو. ݣابرييل بانون هو ولد يعقوب بانون لي كان رئيس د الطائفة د ليهود ف الدارلبيضا و كان مقرّب من لملوك محمد لخامس و لحسن التاني. ݣابرييل بانون قرا ف ليسي ليوطي، و مشى موراها ل ليون، فرانسا باش يدير ليصونس ف لقانون. قرا من بعد ف لمدراسة د لپوليطيكنيك د ؤسلو و شد ديپلوم ف جيني سيڤيل. ݣابرييل بانون كان عايش مابين 3 د لبلدان، لمغريب، لميريكان و سويسرا، و عندو 4 د لولاد لي كاملين حققو نجاحات ف لمجال ديالهوم: پاطريك، باحت جامعي، برونو، كوميدي و ؤستاد د لفن، انيلور، نحّاتة، و طريسطان، كاتبة روائية. لكاريير. ملي رجع ل لمغريب، شارك بانون ف تاسيس الشومبرة النقابية د لمهندسين، و كان عضو ف الديوان ديال لوزير التهامي لوزاني. ف 1956 رجع ل فرانسا باش يدير التجنيد لاجباري، و تصيفط ل اسرائيل باش يكون مستشار ديال لكوماندان د الطيران لاسرائيلي دان طولكوڤسكي. لبيزنيس. مابين 1957 و 1961، كان مدير د لوزينات ديال لفاميلة د جاپي، لي تابعين ل لݣروپ وورمز. و مابين 1961 و 1971، كان مدير د لوزينات ديال الفا لاڤال. ف 1969 ولّا مستشار ف السياسة الصناعية ف ديوان الرئيس د فرانسا جورج پامپيدو، و تعيّن مدير ديال مؤسسة التنمية الصناعية تال 1973. من 1973 تال 1980 كان مدير ديال شركة سيرساطوم ديال الطاقة النووية، و تراس عدد د الشركات من بعد بحال صوفينيم، وينڤيست و صوليطير كاپيطال ا. ب من 1997. لاستشارة. شوية من مور لاتفاقية د ؤسلو، تلاقى ݣابرييل بانون معا ياسر عرفات، لي عيّنو رئيس لمستشارين لاقتصاديين ديالو. السلطات لفيليسطينية عيّناتو رئيس ديال لمؤسسة اللاربحية "Strategic and Development Policy Advisors" مبازية ف فرانسا، لي لهدف ديالها دعم فلسطين ف التنمية لاقتصادية. ب هاد لمؤسسة، تكلّف بانون ب تطوير الريزو د التيليفون ف فلسطين، و لبني ديال لمرسا د غزة. ف 2005، كان بانون مستشار د لامن لاقتصادي عند لحوكومة د روسيا. ف 2012، بانون كان كرونيكور (كاتب عمود) اقتصادي و جيوسياسي ف الراديو لمغريبي لوكس راديو. ف 15 يناير 2019، بانون نتاقد لوزيرة لاسرائيلية ݣيلا ݣاملييل، لي طالبات سبعة د لبلدان لعربية، منّها لمغريب، ب تعويضات كاتسوى 250 مليار دولار على "طرد ليهود من هاد لبلدان". بانون عتابر بلي تدخال لمغريب ف هاد السبعة د لبلدان كيعبّر على "جهل تام ب لواقع لمغريبي".
أنضورا لقديمة

انضورا لقديمة (بلكاطالانية: Andorra la Vella - كاتّنطق: "انضورا لا ڤيلا")، هي لعاصيما ديال انضورا واكبر مدينة فيها. جات ف الشرق د الجبال د لپيريني، على لواد د ڤاليرا، وتيسكنو فيها تقريبا 23. 000 واحد. انضورا لقديمة هي اعلى عاصيما ف ؤروپا، و لعلو ديالها هو 1023 ميطرو. لاقتصاد ديالها تيضور على السياحة (كتيرشي الناس اللي تيجيو يلعبو السكي)، و على لابناك، حيت لبلاد د انضورا محسوبة جنة ديال الضريبة.
ورزيغة (ولاد نصير)

ورزيغة هوّ دوار مجمع كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد نصير لي كتضم 5 د دّواور. لعاداد د سّكان ديالو واصل ل 630 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ورزيغة تزاد ب 92. 1% و عدد لفاميلات تزاد ب 161. 5% مابين 2004 و 2014. ف 2014، عدد لبالغين كان 458 واحد، منهوم 240 دكور و 218 نتوات. الجواج و لولادة. ف 2014، نسبة د الجواج ف ورزيغة واصلة ل 9. 3%، و لموعدّال د لعمر عند الجواج اللولاني هوّ 28. 4 عام (33. 1 عند الرجال، 23. 3 عند لعيالات). لخصوبة عند لعيالات واصلة ل 4. 4، و لخصوبة لكاملة ل 2. 7. التسكويل. ف 2014، نسبة د التسكويل واصلة ل 93. 8%، و نسبة د لامية واصلة ل 48. 2%. لخدمة. ف 2014. نسبة د الناس النشيطين ف دوار ورزيغة واصلة ل 48. 9%، و نسبة د الشوماج واصلة ل 2. 7%. نوطات.
أزطوطن (أزطوطن)

ازطوطن هوّ دوار مجزا كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ازطوطن لي كتضم 1 د دّواور. لعاداد د سّكان ديالو واصل ل 1538 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ازطوطن تزاد ب 94. 9% و عدد لفاميلات تزاد ب 154. 3% مابين 2004 و 2014. ف 2014، عدد لبالغين كان 1013 واحد، منهوم 476 دكور و 537 نتوات. الجواج و لولادة. ف 2014، نسبة د الجواج ف ازطوطن واصلة ل 4. 1%، و لموعدّال د لعمر عند الجواج اللولاني هوّ 27. 6 عام (31. 6 عند الرجال، 23. 1 عند لعيالات). لخصوبة عند لعيالات واصلة ل 2. 8، و لخصوبة لكاملة ل 2. 8. التسكويل. ف 2014، نسبة د التسكويل واصلة ل 97. 5%، و نسبة د لامية واصلة ل 29. 3%. لخدمة. ف 2014. نسبة د الناس النشيطين ف دوار ازطوطن واصلة ل 40. 4%، و نسبة د الشوماج واصلة ل 21. 8%. نوطات.
ولاد ميمون (ولاد ميمون)

ولاد ميمون هوّ دوار مجزا كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد ميمون لي كتضم 1 د دّواور. لعاداد د سّكان ديالو واصل ل 377 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ولاد ميمون تزاد ب 7. 7% و عدد لفاميلات تزاد ب 25. 9% مابين 2004 و 2014. ف 2014، عدد لبالغين كان 279 واحد، منهوم 145 دكور و 134 نتوات. الجواج و لولادة. ف 2014، نسبة د الجواج ف ولاد ميمون واصلة ل 16. 6%، و لموعدّال د لعمر عند الجواج اللولاني هوّ 29. 0 عام (32. 4 عند الرجال، 25. 3 عند لعيالات). لخصوبة عند لعيالات واصلة ل 4. 6، و لخصوبة لكاملة ل 0. 3. التسكويل. ف 2014، نسبة د التسكويل واصلة ل 93. 9%، و نسبة د لامية واصلة ل 57. 2%. لخدمة. ف 2014. نسبة د الناس النشيطين ف دوار ولاد ميمون واصلة ل 46. 6%، و نسبة د الشوماج واصلة ل 4. 6%. نوطات.
البويبة (ولاد نصير)

البويبة هوّ دوار مشتت كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد نصير لي كتضم 5 د دّواور. لعاداد د سّكان ديالو واصل ل 333 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال البويبة نقص ب 54. 3% و عدد لفاميلات نقص ب 49. 6% مابين 2004 و 2014. ف 2014، عدد لبالغين كان 245 واحد، منهوم 122 دكور و 123 نتوات. الجواج و لولادة. ف 2014، نسبة د الجواج ف البويبة واصلة ل 17. 0%، و لموعدّال د لعمر عند الجواج اللولاني هوّ 30. 7 عام (33. 5 عند الرجال، 28. 2 عند لعيالات). لخصوبة عند لعيالات واصلة ل 3. 1، و لخصوبة لكاملة ل 2. 9. التسكويل. ف 2014، نسبة د التسكويل واصلة ل 97. 1%، و نسبة د لامية واصلة ل 39. 7%. لخدمة. ف 2014. نسبة د الناس النشيطين ف دوار البويبة واصلة ل 43. 3%، و نسبة د الشوماج واصلة ل 17. 9%. نوطات.
ولاد رحو (ولاد رحو)

ولاد رحو هوّ دوار مجزا كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد رحو لي كتضم 2 د دّواور. لعاداد د سّكان ديالو واصل ل 987 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ولاد رحو تزاد ب 28. 9% و عدد لفاميلات تزاد ب 52. 0% مابين 2004 و 2014. ف 2014، عدد لبالغين كان 678 واحد، منهوم 342 دكور و 336 نتوات. الجواج و لولادة. ف 2014، نسبة د الجواج ف ولاد رحو واصلة ل 6. 3%، و لموعدّال د لعمر عند الجواج اللولاني هوّ 26. 9 عام (30. 6 عند الرجال، 23. 1 عند لعيالات). لخصوبة عند لعيالات واصلة ل 3. 8، و لخصوبة لكاملة ل 1. 6. التسكويل. ف 2014، نسبة د التسكويل واصلة ل 97. 1%، و نسبة د لامية واصلة ل 33. 5%. لخدمة. ف 2014. نسبة د الناس النشيطين ف دوار ولاد رحو واصلة ل 45. 7%، و نسبة د الشوماج واصلة ل 13. 9%. نوطات.
راس الواد (ولاد رحو)

راس الواد هوّ دوار مشتت كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد رحو لي كتضم 2 د دّواور. لعاداد د سّكان ديالو واصل ل 266 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال راس الواد تزاد ب 48. 6% و عدد لفاميلات تزاد ب 90. 6% مابين 2004 و 2014. ف 2014، عدد لبالغين كان 183 واحد، منهوم 95 دكور و 88 نتوات. الجواج و لولادة. ف 2014، نسبة د الجواج ف راس الواد واصلة ل 23. 8%، و لموعدّال د لعمر عند الجواج اللولاني هوّ 26. 9 عام (29. 6 عند الرجال، 24. 7 عند لعيالات). لخصوبة عند لعيالات واصلة ل 4. 1، و لخصوبة لكاملة ل 0. 7. التسكويل. ف 2014، نسبة د التسكويل واصلة ل 100%، و نسبة د لامية واصلة ل 40. 3%. لخدمة. ف 2014. نسبة د الناس النشيطين ف دوار راس الواد واصلة ل 52. 5%، و نسبة د الشوماج واصلة ل 13. 5%. نوطات.
عين القط (ولاد نصير)

عين القط هوّ دوار مشتت كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد نصير لي كتضم 5 د دّواور. لعاداد د سّكان ديالو واصل ل 38 شخص على حساب لاحصاء الرسمي د عام 2004. نوطات.
تامسنة (ولاد نصير)

تامسنة هوّ دوار مجمع كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد نصير لي كتضم 5 د دّواور. لعاداد د سّكان ديالو واصل ل 1152 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال تامسنة تزاد ب 28. 4% و عدد لفاميلات تزاد ب 41. 4% مابين 2004 و 2014. ف 2014، عدد لبالغين كان 815 واحد، منهوم 414 دكور و 401 نتوات. الجواج و لولادة. ف 2014، نسبة د الجواج ف تامسنة واصلة ل 5. 4%، و لموعدّال د لعمر عند الجواج اللولاني هوّ 26. 6 عام (29. 8 عند الرجال، 23. 6 عند لعيالات). لخصوبة عند لعيالات واصلة ل 3. 0، و لخصوبة لكاملة ل 3. 6. التسكويل. ف 2014، نسبة د التسكويل واصلة ل 99. 2%، و نسبة د لامية واصلة ل 40. 6%. لخدمة. ف 2014. نسبة د الناس النشيطين ف دوار تامسنة واصلة ل 46. 5%، و نسبة د الشوماج واصلة ل 7. 9%. نوطات.
الخلط (ولاد نصير)

الخلط هوّ دوار مجزا كاين ف جماعة الدخيسة، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد نصير لي كتضم 5 د دّواور. لعاداد د سّكان ديالو واصل ل 985 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال الخلط تزاد ب 55. 1% و عدد لفاميلات تزاد ب 62. 5% مابين 2004 و 2014. ف 2014، عدد لبالغين كان 719 واحد، منهوم 342 دكور و 377 نتوات. الجواج و لولادة. ف 2014، نسبة د الجواج ف الخلط واصلة ل 6. 1%، و لموعدّال د لعمر عند الجواج اللولاني هوّ 27. 4 عام (29. 8 عند الرجال، 26. 2 عند لعيالات). لخصوبة عند لعيالات واصلة ل 3. 2، و لخصوبة لكاملة ل 2. 4. التسكويل. ف 2014، نسبة د التسكويل واصلة ل 95. 5%، و نسبة د لامية واصلة ل 49. 9%. لخدمة. ف 2014. نسبة د الناس النشيطين ف دوار الخلط واصلة ل 47. 0%، و نسبة د الشوماج واصلة ل 11. 2%. نوطات.
أيت بن عثمان (أيت يحيى)

ايت بن عثمان هوّ دوار مشتت كاين ف جماعة مجاط، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ايت يحيى لي كتضم 12 د دّواور. لعاداد د سّكان ديالو واصل ل 260 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ايت بن عثمان تزاد ب 78. 1% و عدد لفاميلات تزاد ب 113. 0% مابين 2004 و 2014. ف 2014، عدد لبالغين كان 188 واحد، منهوم 90 دكور و 98 نتوات. الجواج و لولادة. ف 2014، نسبة د الجواج ف ايت بن عثمان واصلة ل 22. 3%، و لموعدّال د لعمر عند الجواج اللولاني هوّ 27. 9 عام (30. 5 عند الرجال، 25. 1 عند لعيالات). لخصوبة عند لعيالات واصلة ل 3. 4، و لخصوبة لكاملة ل 2. 6. التسكويل. ف 2014، نسبة د التسكويل واصلة ل 96. 4%، و نسبة د لامية واصلة ل 33. 8%. لخدمة. ف 2014. نسبة د الناس النشيطين ف دوار ايت بن عثمان واصلة ل 44. 7%، و نسبة د الشوماج واصلة ل 21. 4%. نوطات.
أيت علي أوشعو (أيت يحيى)

ايت علي اوشعو هوّ دوار مجزا كاين ف جماعة مجاط، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ايت يحيى لي كتضم 12 د دّواور. لعاداد د سّكان ديالو واصل ل 378 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ايت علي اوشعو تزاد ب 24. 8% و عدد لفاميلات تزاد ب 28. 3% مابين 2004 و 2014. ف 2014، عدد لبالغين كان 291 واحد، منهوم 152 دكور و 139 نتوات. الجواج و لولادة. ف 2014، نسبة د الجواج ف ايت علي اوشعو واصلة ل 12. 9%، و لموعدّال د لعمر عند الجواج اللولاني هوّ 33. 3 عام (35. 6 عند الرجال، 28. 5 عند لعيالات). لخصوبة عند لعيالات واصلة ل 3. 3، و لخصوبة لكاملة ل 2. 7. التسكويل. ف 2014، نسبة د التسكويل واصلة ل 96. 8%، و نسبة د لامية واصلة ل 34. 3%. لخدمة. ف 2014. نسبة د الناس النشيطين ف دوار ايت علي اوشعو واصلة ل 50. 2%، و نسبة د الشوماج واصلة ل 3. 4%. نوطات.
أيت علي أوموسى (أيت يحيى)

ايت علي اوموسى هوّ دوار مشتت كاين ف جماعة مجاط، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ايت يحيى لي كتضم 12 د دّواور. لعاداد د سّكان ديالو واصل ل 431 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ايت علي اوموسى تزاد ب 6. 9% و عدد لفاميلات تزاد ب 28. 2% مابين 2004 و 2014. ف 2014، عدد لبالغين كان 315 واحد، منهوم 160 دكور و 155 نتوات. الجواج و لولادة. ف 2014، نسبة د الجواج ف ايت علي اوموسى واصلة ل 14. 7%، و لموعدّال د لعمر عند الجواج اللولاني هوّ 27. 9 عام (32. 0 عند الرجال، 23. 4 عند لعيالات). لخصوبة عند لعيالات واصلة ل 3. 7، و لخصوبة لكاملة ل 1. 7. التسكويل. ف 2014، نسبة د التسكويل واصلة ل 100%، و نسبة د لامية واصلة ل 23. 9%. لخدمة. ف 2014. نسبة د الناس النشيطين ف دوار ايت علي اوموسى واصلة ل 47. 0%، و نسبة د الشوماج واصلة ل 6. 1%. نوطات.
أيت عثمان أوشعو (أيت يحيى)

ايت عثمان اوشعو هوّ دوار مشتت كاين ف جماعة مجاط، دائرة احواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ايت يحيى لي كتضم 12 د دّواور. لعاداد د سّكان ديالو واصل ل 517 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال ايت عثمان اوشعو تزاد ب 1. 2% و عدد لفاميلات تزاد ب 17. 2% مابين 2004 و 2014. ف 2014، عدد لبالغين كان 368 واحد، منهوم 179 دكور و 189 نتوات. الجواج و لولادة. ف 2014، نسبة د الجواج ف ايت عثمان اوشعو واصلة ل 11. 9%، و لموعدّال د لعمر عند الجواج اللولاني هوّ 25. 5 عام (30. 0 عند الرجال، 21. 4 عند لعيالات). لخصوبة عند لعيالات واصلة ل 3. 9، و لخصوبة لكاملة ل 0. 4. التسكويل. ف 2014، نسبة د التسكويل واصلة ل 92. 3%، و نسبة د لامية واصلة ل 31. 3%. لخدمة. ف 2014. نسبة د الناس النشيطين ف دوار ايت عثمان اوشعو واصلة ل 44. 3%، و نسبة د الشوماج واصلة ل 6. 1%. نوطات.